**Likumprojekta „Grozījumi Informācijas atklātības likumā” sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Likumprojekts „Grozījumi Informācijas atklātības likumā” (turpmāk – likumprojekts) izstrādāts, lai pārņemtu prasības, kas izriet no [Eiropas Parlamenta un padomes 2013. gada 26. jūnija Direktīvas 2013/37/ES, ar ko groza Direktīvu 2003/98/EK par valsts sektora informācijas atkalizmantošanu](http://eur-lex.europa.eu/legal-content/LV/TXT/?uri=CELEX%3A32013L0037&qid=1396609858209) (turpmāk – Direktīva 2013/37/ES) prasībām, [Informācijas atklātības likumā](http://likumi.lv/doc.php?id=50601). |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Direktīva 2013/37/ES stājās spēkā 2013. gada 26. jūnijā. Tās mērķis ir uzlabot esošo Eiropas Savienības normatīvo regulējumu, nosakot skaidru pienākumu dalībvalstīm visus dokumentus atzīt par atkalizmantojamiem, ja vien piekļuve tiem netiek ierobežota vai liegta saskaņā ar valsts noteikumiem par piekļuvi dokumentiem un saskaņā ar citiem izņēmumiem, kas paredzēti [Eiropas Parlamenta un padomes 2003. gada 17. novembra Direktīvā 2003/98/EK par valsts sektora informācijas atkalizmantošanu](http://eur-lex.europa.eu/legal-content/LV/TXT/?uri=CELEX:32003L0098) (turpmāk – Direktīva 2003/98/EK) un Direktīvā 2013/37/ES. Direktīvā 2013/37/ES veikto grozījumu mērķis nav definēt vai mainīt dalībvalstīs noteiktos ierobežotas piekļuves informācijas aizsardzības principus, kas paliek to kompetencē. Dalībvalstīm ir pienākums Direktīvas 2013/37/ES prasības pārņemt valsts tiesību aktos līdz 2015. gada 18. jūlijam.Izvērtējot Informācijas atklātības likuma (turpmāk – IAL) normu atbilstību Direktīvas 2013/37/ES normām, secināms, ka nepieciešamas veikt šādus grozījumus IAL:1. Direktīvas 2013/37/ES 1. pants ir papildināts nosakot jaunas definīcijas: „mašīnlasāms formāts”, „atvērts formāts”, „formāls atvērts standarts”, „universitāte”.

Tādēļ nepieciešams papildināt IAL 1. pantu ar terminu „mašīnlasāms formāts”, „atvērts formāts”, „atvērts standarts” skaidrojumu.Lai skaidrotu terminoloģiju, kas tiek lietota Direktīvā 2003/98/EK un Direktīvā 2013/37/ES un likumprojektā, IAL jāpapildina ar terminu „metadati”.1. Ņemot vērā Direktīvas 2013/37/ES 1. pantā veiktos būtiskos grozījumus attiecībā uz tās piemērošanas jomu, attiecībā uz to, kādu valsts sektora informāciju var nodot atkalizmantošanai, likumprojektā tiek precizēts termins „atkalizmanošana” un papildināts IAL mērķis, iekļaujot tajā skaidrojumu, ka atkalizmantošana attiecas tikai uz informāciju, kura ir iestādes rīcībā vai un kuru iestādei atbilstoši tās kompetencei ir pienākums radīt, pildot valsts pārvaldes funkcijas un uzdevumus.
2. Lai nodrošinātu IAL atbilstību Direktīvas 2013/37/ES 1. panta 5. punktam, tiek papildināts IAL 10. pants, precizējot veidus, kādos vispārpieejamu informāciju būtu vēlams nodot atkalizmantošanai, gan no iestāžu mājas lapām, gan, piemēram, valsts informācijas sistēmām, pakalpojumu portāliem u.c. risinājumiem.
3. Saskaņā ar Direktīvas 2013/37/ES 1. panta 5. punktu, IAL 112 pants tiek precizēts nosakot, ka valsts iestādēm nevar prasīt turpināt izgatavot un glabāt noteikta veida dokumentus ar mērķi, lai privātās vai valsts sektora iestādes tos atkalizmantotu.
4. Saskaņā ar Direktīvas 2013/37/ES 1. panta 4. punktu, likumprojekts precizē IAL 12. pantu nosakot, ja informācijas nodošana atkalizmantošanai tiek atteikta pamatojot to ar trešās personas intelektuālā īpašuma tiesību aizsardzību vai trešās personas (licenciāra) noteikto nosacījumu dēļ, iestāde rakstveida atteikumā norāda trešo personu, ja iestādei tā ir zināma vai attiecīgo licenciāru.
5. Lai nodrošinātu atbilstību Direktīvas 2013/37/ES 1. panta 10. punkta prasībām, ar likumprojektu tiek piedāvāts papildināt IAL 18. pantu, ietvertajam regulējumam par ekskluzīvajām tiesībām informācijas atkalizmantošanai, kas saskaņā ar Direktīvu 2003/98/EK un Direktīvu 2013/37/ES attiecināms arī uz kultūras materiālu digitalizācijas jomu.
6. Saskaņā ar Direktīvā 2013/37/ES iekļautajām prasībām maksas par informācijas izsniegšanu atkalizmantošanai piemērošanai, maksas piemērošana ir pieļaujama neatkarīgi no tā, vai informācija ir papildus jāapstrādā, kā arī citiem nosacījumiem.

Latvijas normatīvajos aktos attiecībā uz informācijas izsniegšanu, gan informācijas atklātības izpratnē, gan arī informācijas attkalizmantošanas izpratnē ir jāpiemēro tiesību normas, kas izriet ne tikai no IAL, bet arī no Ministru kabineta 2011. gada 3. maija noteikumu Nr. 333 „Kārtība, kādā plānojami un uzskaitāmi ieņēmumi no maksas pakalpojumiem un ar šo pakalpojumu sniegšanu saistītie izdevumi, kā arī maksas pakalpojumu izcenojumu noteikšanas metodika un izcenojumu apstiprināšanas kārtība”.Likumprojektā piedāvātie grozījumi IAL neietekmēs Ministru kabineta 2006. gada 21. novembra noteikumu Nr. 940 “Noteikumi par informācijas sniegšanas maksas pakalpojumiem” izpildi, bet dos iespēju maksas pakalpojumu sniedzējiem veikt precizējumus savas jomas normatīvajos aktos.Maksas pakalpojumu izcenojuma noteikšana ir saistīta ar katras iestādes darbības specifiku un maksai par pakalpojumu (t.sk. tajā iekļautajiem izdevumiem par informācijas radīšanu un apstrādi) vienmēr jābūt pamatotai un saistītai ar šo konkrēto pakalpojumu.Aprēķinot maksu par informācijas sniegšanu (aprēķinot iestādes pakalpojuma izcenojumu) ir jāievēro šādi nosacījumi: 1) ir jāvērtē pakalpojuma saturs, proti, katrai pakalpojuma cenā iekļaujamai izdevumu pozīcijai (izmaksai par konkrēto darbību) ir jābūt saistītai ar šo pakalpojumu;2) maksas pakalpojums nedrīkst būt iestādes peļņas gūšanas avots, līdz ar to nav pieļaujams nepamatoti sadārdzināt kādu noteiktu maksas pakalpojumu, ņemot vērā tā pieprasījumu un tādējādi nosegt citu pakalpojumu izdevumus;3) nav pieļaujams dubultfinansējums, proti, maksas pakalpojuma cenā nav iekļaujamas izdevumu pozīcijas, ja tām ir paredzēts cits finansējuma avots, piemēram, valsts budžeta dotācija no vispārējiem ieņēmumiem.Informācijas radīšanas un apstrādes, tai skaitā savākšanas, izgatavošanas, reproducēšanas, izplatīšanas izdevumi sevī var ietvert izdevumus, kas saistīti ar datu izveidi (ieguve, vākšana, strukturēšana, pārbaude, anonimizācija), datu izplatīšanu (infrastruktūras, programmatūras izveide un uzturēšana, pavairošana, apstrāde, konsultācijas pakalpojuma sniegšanai, izsniegšana un cita veida piegāde) un citas pieskaitāmas vai attiecināmas izmaksas, kas saistītas ar iepriekšminētajām kategorijām, kas atkarīgas no iestādes pakalpojuma specifikas.Saskaņā ar [Eiropas Komisijas 2014. gada 24. jūlija paziņojumu Nr. 2014/C 240/01 “Pamatnostādnes attiecībā uz ieteicamajām standarta licencēm, datu kopām un maksu par dokumentu atkalizmantošanu”](http://eur-lex.europa.eu/legal-content/LV/TXT/?uri=OJ:C:2014:240:TOC), likumprojektā paredzētais precizējums IAL nosaka, ka informāciju atkalizmantošanai, ko izsniedz no bibliotēkas, valsts arhīva vai muzeja krājuma, maksā par informācijas sniegšanu var iekļaut arī saglabāšanas un tiesību iegūšanas izmaksas, ja saglabāšanas izmaksas ir datu aktīvas pārvaldības un glabāšanas izmaksas, savukārt tiesību iegūšanas (noskaidrošanas) izmaksās iekļauj laiku un darbu, kas ieguldīts, apzinot un iegūstot atļauju no tiesību turētājiem.Šie grozījumi par maksas piemērošanu attiecībā uz informācijas izsniegšanu nav piemērojami un attiecināmi vispārpieejamai informācijai.Ņemot vērā Direktīvas 2013/37/ES nosacījumus un minēto nacionālo normatīvo aktu specifiku, likumprojekts paredz precizēt IAL likuma 13. panta otro daļu, nosakot vispārīgu un vienotu ietvaru maksas noteikšanai neatkarīgi no informācijas izsniegšanas veida.1. Lai nodrošinātu nepārprotamu Direktīvas 2003/98/EK un Direktīvas 2013/37/ES nosacījumu piemērošanu, (t.sk. nosacījumu, ka atkalizmantošanai nav nododama informācija, kas satur komercnoslēpumu), mazinātu administratīvo slogu un novērstu esošo IAL normu dažādu interpretāciju, likumprojekts paredz precizēt IAL 5. un 7. pantu, paredzot, ka informācijai par komercnoslēpumu ierobežotas pieejamības statusu nosaka līdz brīdim, kad komersants paziņo par tā izbeigšanu vai komersants attiecīgo informāciju ir darījis publiski pieejamu.
2. Lai novērstu spēkā esošās IAL 17. panta redakcijas pretrunas, tiek precizēta attiecīgā panta redakcija, kas ir saskaņā ar Direktīvu 2013/37/ES un nodrošina nepārprotamu un precīzu normatīvā akta piemērošanu.
 |
| 3. | Projekta izstrādē iesaistītās institūcijas | Likumprojekts izstrādāts Vides aizsardzības un reģionālās attīstības ministrijā, izveidojot neformālu darba grupu, kurā tika iekļauti pārstāvji no visu nozaru ministrijām, kā arī Valsts zemes dienesta, Latvijas Ģeotelpiskās informācijas aģentūras, Uzņēmumu reģistra, Kultūras informācijas sistēmu centra u.c. iestādēm. |
| 4. | Cita informācija | Par personas datu pieejamību atkalizmantošanaiGadījumos, kad speciālajos normatīvajos aktos noteikta atsevišķa kārtība informācijas tajā skaitā personas datu pieejamībai, (piemēram, Latvijas Republikas Uzņēmumu reģistra pārziņā esošajos reģistros uzkrātie personu dati), ja privātpersona šos datus izmanto atkalizmantošanai, tai jāievēro gan IAL gan personas datu aizsardzību reglamentējošie normatīvie akti.Par nepieciešamību izvērtēt esošo praksi par atkalizmantošanas nosacījumiemLikumprojekta izstrādes darba grupā un likumprojekta saskaņošanas gaitā tika konstatēts, ka Latvijā pastāv dažādas pieejas atkalzimantošanas nosacījumu izvirzīšanā, nosacījumi izteikti gan Ministru kabineta noteikumu veidā, gan kā iestāžu veidoti līgumi, nav noteikts un nav izvērtēts vai būtu jānosaka atkalizmantošanas nosacījumi gadījumiem, kad vispārpieejama informācija tiek publiskota bez ierobežojumiem. Lai risinātu minētās problēmas likumprojektam pievienots protokollēmums, kas paredz Vides aizsardzības un reģionālās attīstības ministrijai izveidot darba grupu, kurai līdz 2016. gada 1. jūlijam izvērtēt esošo praksi par atkalizmantošanas nosacījumiem un, ja nepieciešams, sagatavot priekšlikumus par izvirzāmajiem atkalizmantošanas nosacījumiem un kārtību, kādā šie nosacījumi izvirzāmi. |
|   |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Fiziskas un juridiskas personas, kuras vēlētos atkalizmantot valsts vai pašvaldību iestāžu rīcībā esošo informāciju. |
| 2. | Tiesiskā regulējuma ietekme uz tautsaimniecību un administratīvo slogu | Projekts šo jomu neskar. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Cita informācija | Nav. |
|  |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| 1. | Nepieciešamie saistītie tiesību aktu projekti | Līdz 2016. gada 1. jūlijam nepieciešams izvērtēt esošo praksi par to, kādi nosacījumi tiek paredzēti atkalizmantošanai un, ja nepieciešams, sagatavot priekšlikumus par izvirzāmajiem atkalizmantošanas nosacījumiem un kārtību, kādā izvirzāmi atkalizmantošanas nosacījumi. |
| 2. | Atbildīgā institūcija | Vides aizsardzības un reģionālās attīstības ministrija |
| 3. | Cita informācija | Nav. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| 1. | Saistības pret Eiropas Savienību | Eiropas Parlamenta un Padomes direktīva 2013/37/ES, ar kuru groza Direktīvu 2003/98/EK. Dalībvalstīm ir pienākums Direktīvu 2013/37/ES pārņemt valsts tiesību aktos līdz 2015. gada 18. jūlijam. |
| 2. | Citas starptautiskās saistības | Projekts šo jomu neskar. |
| 3. | Cita informācija | Nav |

|  |
| --- |
| **1.tabulaTiesību akta projekta atbilstība ES tiesību aktiem** |
| A | B | C | D |
| Attiecīgā ES tiesību akta panta numurs (uzskaitot katru tiesību akta vienību - pantu, daļu, punktu, apakšpunktu) | Projekta vienība, kas pārņem vai ievieš katru šīs tabulas A ailē minēto ES tiesību akta vienību, vai tiesību akts, kur attiecīgā ES tiesību akta vienība pārņemta vai ieviesta | Informācija par to, vai šīs tabulas A ailē minētās ES tiesību akta vienības tiek pārņemtas vai ieviestas pilnībā vai daļēji. Ja attiecīgā ES tiesību akta vienība tiek pārņemta vai ieviesta daļēji, sniedz attiecīgu skaidrojumu, kā arī precīzi norāda, kad un kādā veidā ES tiesību akta vienība tiks pārņemta vai ieviesta pilnībā.Norāda institūciju, kas ir atbildīga par šo saistību izpildi pilnībā | Informācija par to, vai šīs tabulas B ailē minētās projekta vienības paredz stingrākas prasības nekā šīs tabulas A ailē minētās ES tiesību akta vienības. Ja projekts satur stingrākas prasības nekā attiecīgais ES tiesību akts, norāda pamatojumu un samērīgumu.Norāda iespējamās alternatīvas (t.sk. alternatīvas, kas neparedz tiesiskā regulējuma izstrādi) - kādos gadījumos būtu iespējams izvairīties no stingrāku prasību noteikšanas, nekā paredzēts attiecīgajos ES tiesību aktos |
| 1. panta 1. punkts | Informācijas atklātības likuma 2. pants un 5. pants. | Pārņemts pilnībā | Stingrākas prasības neparedz |
| 1. panta 2. punkts | Likumprojekta 1. un 5. pants | Pārņemts pilnībā | Stingrākas prasības neparedz |
| 1. panta 3. punkts | Informācijas atklātības likuma 2. pants | Pārņemts pilnībā | Stingrākas prasības neparedz |
| 1. panta 4. punkts | Likumprojekta 7. pants un Informācijas atklātības likuma 15. pants | Pārņemts pilnībā | Stingrākas prasības neparedz |
| 1. panta 5. punkts | Likumprojekta 5. un 6. pants | Pārņemts pilnībā | Stingrākas prasības neparedz |
| 1. panta 6. punkts | Likumprojekta 8. pants.Informācijas atklātības likuma 13.pants, Ministru kabineta noteikumi Nr.940 „Noteikumi par informācijas sniegšanas maksas pakalpojumiem”, Ministru kabineta 2011.gada 3.maija noteikumi Nr.333 „Kārtība, kādā plānojami un uzskaitāmi ieņēmumi no maksas pakalpojumiem un ar šo pakalpojumu sniegšanu saistītie izdevumi, kā arī maksas pakalpojumu izcenojumu noteikšanas metodika un izcenojumu apstiprināšanas kārtība”). | Pārņemts pilnībā | Stingrākas prasības neparedz |
| 1. panta 7. punkts | Likumprojekta 8. pants.Informācijas atklātības likuma 13.pants, Ministru kabineta noteikumi Nr.940 „Noteikumi par informācijas sniegšanas maksas pakalpojumiem”, Ministru kabineta 2011.gada 3.maija noteikumi Nr.333 „Kārtība, kādā plānojami un uzskaitāmi ieņēmumi no maksas pakalpojumiem un ar šo pakalpojumu sniegšanu saistītie izdevumi, kā arī maksas pakalpojumu izcenojumu noteikšanas metodika un izcenojumu apstiprināšanas kārtība”). | Pārņemts pilnībā | Stingrākas prasības neparedz |
| 1. panta 8. punkts | Informācijas atklātības likuma 17. pants | Pārņemts pilnībā | Stingrākas prasības neparedz |
| 1. panta 9. punkts | Informācijas sabiedrības attīstības pamatnostādnes 2014.–2020.gadam 3.1. Rīcības virziens „Publiskās pārvaldes IKT centralizētu platformu izveide”” | Pārņemts pilnībā | Stingrākas prasības neparedz |
| 1. panta 10. punkts | Likumprojekta 10. un 11. pants | Pārņemts pilnībā  | Stingrākas prasības neparedz |
| Kā ir izmantota ES tiesību aktā paredzētā rīcības brīvība dalībvalstij pārņemt vai ieviest noteiktas ES tiesību akta normas?Kādēļ? | Projekts šo jomu neskar. |
| Saistības sniegt paziņojumu ES institūcijām un ES dalībvalstīm atbilstoši normatīvajiem aktiem, kas regulē informācijas sniegšanu par tehnisko noteikumu, valsts atbalsta piešķiršanas un finanšu noteikumu (attiecībā uz monetāro politiku) projektiem | Projekts šo jomu neskar. |
| Cita informācija | Nav. |
| **2.tabulaAr tiesību akta projektu izpildītās vai uzņemtās saistības, kas izriet no starptautiskajiem tiesību aktiem vai starptautiskas institūcijas vai organizācijas dokumentiem.Pasākumi šo saistību izpildei** |
| Projekts šo jomu neskar |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Pēc likumprojekta izsludināšanās valsts sekretāru sanāksmē tas tiks nosūtīts nozares asociācijām ar lūgumu sniegt viedokli. |
| 2. | Sabiedrības līdzdalība projekta izstrādē | Projekts skar ļoti specifisku jomu, tādēļ tā izstrādē piedalījās attiecīgās jomas speciālisti un sabiedrības līdzdalība netika veicināta. |
| 3. | Sabiedrības līdzdalības rezultāti | Nav. |
| 4. | Cita informācija | Nav. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| Projekts šo jomu neskar. |

Iesniedzējs:

Vides aizsardzības un reģionālās attīstības ministrijas valsts sekretārs G.Puķītis

02.03.2014. 14:54

T. Ceļmillers

66016550, toms.celmillers@varam.gov.lv